PELASTUKSEN SOFAR
Armoa ja rauhaa Jeshua Messiaan nimessä!
On hienoa taas puhua teille liitoista.
Aloitimme Abrahamista.
Tutustuimme hieman hänen luonteeseensa -
ja upeaan ehdottomaan liittoon, jonka Jumala teki Israelin kanssa.
Käsittelimme sitä, miksi Jumala valitsi Abrahamin ja Israelin,
kansan, jonka kautta Hän lunastaa ihmiskunnan Itselleen.
Sitten puhuimme Mooseksesta ja Siinain liitosta.
Se oli aivan erilainen liitto.
Tarkastelimme Mooseksen luonnetta ja tätä ehdollista liittoa.
Nyt jatkamme Uudesta liitosta.
Ällistyttävän monet kristityt luulevat,
että kirkko on keksinyt Uuden liiton.
Jumala on kuitenkin tehnyt kaikki liittonsa Israelin kanssa.
Kaikki lupauksensa Jumala on antanut Israelille.
Raamatun kaikki lupaukset liittyvät Israelin kansaan.
Jokainen liitto ja lupaus annettiin Israelille.
Tarttukaa niihin lupauksiin ja antakaa sielunne levätä niissä!
Taistelkaa hyvä taistelu niiden kanssa.
Mutta tajutkaa, että ne on annettu Israelille!
Teidät on oksastettu. Ottakaa ne, taistelkaa ja levätkää niissä!
Mutta vasta kun Israel astuu sille annettuihin lupauksiin,
kuningaskunta tulee maan päälle.
Monet kristityt eivät ymmärrä, että siksi,
että Israel kompastui heille annettuun Uuteen liittoon,
pelastus tuli heille.
Luen Jeremiasta tästä upeasta luvatusta liitosta.
Tämä on mahtava kohta: Jeremia 31.
Jer. 31:31: "Katso, päivät tulevat, sanoo Herra,
jolloin minä teen..." luterilaisten ja katolilaisten kanssa uuden liiton...
Tai presbyteerien tai evankelisten kanssa...
Mitä tässä lukee? Mitä Jumala lupasi Jeremian kautta?
"Katso, päivät tulevat, sanoo Herra,
jolloin minä teen Israelin heimon ja Juudan heimon kanssa uuden liiton..."
Eivät pakanat tätä keksineet! Eivät kristityt tätä tehneet!
Tämä on lupaus Israelin huoneelle.
Jeshua ilmaantui 400 vuoden hiljaisuuden jälkeen.
Israelin viimeisen profeetan Malakian jälkeen tuli 400 vuoden hiljaisuus.
Sitten Jeshua ilmestyi aikana,
jolloin Israelissa olivat fariseukset, saddukeukset, essealaiset ja selootit.
Evankeliumeista näkee, että Jeshua puhui näille juutalaisryhmille -
syvällisesti ja vahvasti.
Israelin täytyy tutustua saamaansa lupaukseen Uudesta liitosta.
Israel on kompastunut Siionin loukkauskiveen.
Se kompastui omaan luvattuun liittoonsa ja Messiaaseensa.
Se kaikki kuuluu Jumalan suunnitelmaan -
pakanoiden liittämiseksi ihanaan öljypuuhun.
Ei-juutalaisten uskovien pitäisi ymmärtää,
että vaikka Israel kompastui,
Uusi liitto kuitenkin tehtiin alun perin Israelin kanssa.
Kasvoin siinä uskossa, että Israelilla on oma liittonsa Jumalan kanssa,
ja meillä on omamme - Uusi liitto. Tämä vie meidät kauas totuudesta.
Jeesushan julisti evankeliumia vain juutalaisille.
Jos ajattelemme, että meillä on kummallakin oma liittomme,
emme julista evankeliumia.
Evankeliumi on ennen kaikkea juutalaisia varten.
Nämä ihmiset uskovat itsepintaisesti "kaksoisliittoon".
"Israelilla on oma liittonsa ja meillä ei-juutalaisilla omamme.
Kun kerran juutalaisilla on oma liitto,
ja Room. 11:26 sanoo, että kaikki Israel on pelastuva joka tapauksessa,
niin jätetään heidät rauhaan!"
Roomalaiskirjeessä ei tosin sanota "joka tapauksessa".
Mitä Paavali tarkoitti sanoessaan "kaikki Israel on pelastuva"?
Hän näkee silmiensä edessä Dan. 7:n.
Jumalan poika tulee kirkkaudessaan pilvien päällä.
Israel katsoo Häneen, jonka on lävistänyt, ja katuu.
Sak. 13:1 sanoo, että sinä päivänä Jumala avaa Israelille -
avoimen lähteen syntiä vastaan. Silloin Israel pelastuu.
Sakarja 13 puhuu Jerusalemia vastaan käytävästä sodasta.
Silloin he katsovat Häneen, jonka ovat lävistäneet.
Jumala vastaa: "He ovat minun kansani,
ja minä olen heidän Jumalansa".
Israelin historiassa tulee hetki, jolloin Israel lopultakin käsittää,
kuka on meidän Jumalamme, ja Jumala sanoo: "Te olette kansani".
Käsitys kaksoisliitosta on kirkon kohtalokasta tietämättömyyttä,
se uskomus, että Israelilla olisi oma liittonsa,
ja kristityillä omansa.
Kun Jeesus tuli, mitä Hän sanoi juutalaisille?
"Teidän täytyy syntyä uudesti."
"Minä olen tie ja totuus ja elämä,
ei kukaan tule Isän tykö muutoin kuin minun kauttani."
On surullista, jos kristityt ajattelevat,
että juutalaiset pääsevät Jumalan luo jollain muulla tavalla,
kun taas me pakanat pääsemme Messiaan kautta.
Mutta eihän Jeshua puhunut luterilaisille tai baptisteille.
Juuri juutalaisille Hän sanoi olevansa ainoa tie,
ja että täytyy uudestisyntyä päästäkseen Isän tykö.
Minusta se, ettei evankeliumia viedä juutalaisille,
ja ajatus kaksoisliitosta, on antisemitismiä.
"Viekää evankeliumi Afrikkaan ja Kiinaan,
mutta kuolkoot juutalaiset synteihinsä!
Unohdetaan se, että he ovat Jumalan valittu kansa."
Miksei Israelille vietäisi evankeliumia edes siksi,
että se on yksi kansa muiden joukossa?
Vaikka siitä ei edes välitettäisi, että Israel on liiton kansa,
mikseivät kansojen pyhät tuo evankeliumia Israelille?
Tämän päivän uskonnolliset juutalaiset ovat samanlaisia -
kuin Jeesuksen aikaan.
He ovat ovelia ja pelkäävät menettää valtansa.
He vetoavat ei-juutalaisten tunteisiin:
"Tämä on antisemitismiä. Yritätte käännyttää meidät kristityiksi.
Ette hyväksy meitä sellaisena kuin olemme."
Pahinta antisemitismiä on kuitenkin sen varmistaminen,
ettei taivaassa näy yhtään juutalaista.
Ei pidä kuunnella kirkon ja rabbiinisen juutalaisuuden väitettä,
että juutalaiset pitäisi jättää rauhaan.
Pitää erottaa nämä äänet siitä, mitä Raamattu sanoo.
Raamattu sanoo: "Juutalaiselle ensin."
Vaikka Paavali oli pakanoiden apostoli,
hän meni aina ensin synagogaan.
Ei ainoastaan Herran ensimmäinen tulemus liittynyt Israeliin,
vaan myös toinen tulemus.
Vetoan teihin Jeshuan nimessä: herätkää!
Älkää kuunnelko kirkon ääniä tai rabbiinisen juutalaisuuden varoituksia,
kun he käskevät jättää juutalaiset rauhaan.
Israelin täytyy kuulla Jeshuasta,
ja Jumala odottaa teidän toimivan.
Hänellä ei ole enää Gideonia, Deboraa, Moosesta tai Jesajaa.
Hän voi huutaa Israelin puoleen vain teidän kauttanne.
Siksi Jumala on perustanut Trumpet of Salvationin.
Sen tavoite on tuoda evankeliumi takaisin juutalaisille.
Tervetuloa mukaan! Menemme nyt tauolle ja näytämme,
mitä Jumala tekee Israelin kaduilla teidän ansiostanne.
JUUTALAISELLE ENSIN 2013 KESÄKAMPANJA
Etsikää ensin Jumalan valtakuntaa -
ja hänen vanhurskauttaan,
niin myös kaikki tämä teille annetaan.
Älkää siis murehtiko huomisesta päivästä,
sillä huominen päivä pitää murheen itsestään.
"Sinun kansasi on minun kansani, sinun Jumalasi on minun Jumalani."
Kuvitelkaa! Näytä se hepreaksi!
Ihmeellistä! Hän on tullut Hong Kongista asti!
Miten sinulla meni eilen? - Mahtavasti.
Kerro kiinalaisille ja hongkongilaisille,
mitä Jumala tekee nyt.
Jumala on kaikkivaltias.
Tulkaa kertomaan Hänen valitulle kansalleen, että rakastamme heitä.
Mitä eilen tapahtui?
Jotkut ihmiset olivat iloisia,
mutta toiset olivat surullisia tai välinpitämättömiä.
- Suuttuivatko jotkut? - Kyllä, jotkut pitivät meitä myrkkynä.
Se on surullista. Se johtuu historian taakasta.
Jumalalla on oma aikataulunsa.
Kuin vesi muotoilee kovaa kalliota ajan mittaan,
kun vettä vain on tarpeeksi.
Kun meitä tulee tarpeeksi paljon, heidän mielensä alkaa muuttua,
ja he alkavat arvioida juutalaisuutta uudelleen.
Sitten he ymmärtävät, että Jeshua on Raamatun totuuden suora jatke.
He ovat jo kyllästyneet rabbiiniseen juutalaisuuteen.
Minulle kaikessa on kyse rakkaudesta.
Me kerromme rakastavamme Häntä, emme vain sanoin vaan myös teoin.
Mikä on "rakkaus" kiinaksi?
Eivät kaikki rakastaneet Jeshuaakaan.
Ihmiset vihastuivat Häneen ja ristiinnaulitsivat Hänet.
Miksi kristityt avaavat suunsa vain, jos kuulijat hyväksyvät heidät?
He suostuvat tulemaan vain sellaisten luo, jotka rakastavat heitä.
Miksemme ole valmiita maksamaan sen hintaa?
Häntä ei vielä ole edes syljetty eikä lyöty. Mutta entä sitten?
Onko kristinuskossa kyse vain Jumalan hyödyntämisestä,
ja siunauksista meille?
Miksi me emme voisi olla siunauksena Hänelle ja Hänen kansalleen?
Nyt on aika tuoda evankeliumi takaisin juutalaisille.
Meidän ei saa välittää siitä, mitä he tekevät meille.
Kyse on siitä, mitä me teemme Jumalalle.
Aiotko tulla tänne uudestaan? - Aion.
Trumpetissa on hienoa se,
että täällä on sekä juutalaisia että kaikkia kansoja.
Ilman juutalaisia se ei toimisi,
koska metsäöljypuu täytyy oksastaa jaloon öljypuuhun -
Room. 11:n mukaan.
Se täytyy tehdä yhdessä, se on Jumalan tahto.
Yhdessä juoksemme suoraan eteenpäin.
Aina eteenpäin, ystävät! Trumpet tarvitsee teitä.
Jumala siunatkoon sinua! Kiitos!
Viet Hong Kongiin hyvän viestin, ja monet tulevat sieltä tänne.
Shalom Gennesaretin järveltä, jossa Jeshua vaelsi ja valitsi opetuslapset.
Jumalan siunausta täältä Galileasta!
Eikö olekin jännittävää, mitä Jumala tekee täällä?
Jumala tuo tavallisia ihmisiä Israelin kaduille,
tekee ihmeitä ja sulattaa israelilaisten sydämiä.
Toivomme, että tämä kosketti sinua, ja kirjoitat meille.
Tarvitsemme todella ihmisiä puhumaan Israelille -
rakkaudestamme Jumalaan -
ja auttamaan meitä kertomaan evankeliumia Israelin kaduilla.
Tekin tarvitsemme meitä opettamaan, miten tehdä se.
Se aiheuttaa paljon vahinkoa, kun jotkut tulevat tänne hyvin aikein,
mutta väärin työkaluin ja ajattelutavoin.
Evankeliumin juutalaiset juuret täytyy oppia israelilaisilta.
Emme opeta rabbiinista juutalaisuutta, vaan sitä,
miten Jeesus puhui ja mitä Hän tarkoitti.
Älkää tulko tänne jakamaan omia traktaattejanne.
Tulkaa meidän luoksemme oppimaan miten toimia -
ja lähtekää kanssamme kaduille!
On tärkeää puhua juutalaisille niin, että he tajuavat,
että et tyrkytä heille taas jotain uskontoa,
vaan puhut heidän omasta luvatusta Messiaastaan.
Minua turhauttaa se, kun monet tulevat oikein motiivein,
mutta he tekevät vääriä asioita.
Englanninkielisiä traktaatteja, joissa on Jeesuksen kuva.
"Jeesus rakastaa sinua."
Miten apostolit puhuivat juutalaisille?
Tutkikaa sitä Apostolien teoista.
"Esi-isienne Jumala, Abrahamin, Iisakin ja Jaakobin Jumala,
on toteuttanut teille antamansa lupauksen."
Niin on Jumala maailmaa rakastanut, että Hän antoi...
Jos perustaa ei rakenneta Jumalan antamille lupauksille -
Isän sydämen kautta,
vaan aloitetaan vain puhumaan heti Jeshuasta,
olisi parempi olla hiljaa.
Israelilaisten täytyy ymmärtää, että emme ole tuomassa uskontoa,
emmekä mitään muuta evankeliumia kuin sen, joka luvattiin Israelille.
Juutalaisten pitää ymmärtää Jeshua juutalaisesta ajattelutavasta käsin,
ja ymmärtää ristin merkitys.
Juutalaiset näkevät ristin miekkana.
Meidän täytyy osoittaa, että risti on tie elämään,
ja Vanhassa testamentissa luvattiin, että Hän kantaisi syntimme.
Tässä on luettelo kaduilla kysyttävistä kysymyksistä.
Uskovia tulee joka puolelta maailmaa,
ja opetamme heille, miten juutalaiset ajattelevat,
ja miten heille tulisi puhua ja miten ei saa puhua.
Nämä kysymykset auttavat juutalaisia ymmärtämään totuuden.
"Olemme eri kansoista tulevia uskovia.
Meillä on kysymyksiä uskosta Israelin yhteiskunnassa."
Uskotko, että Tanach on Jumalan Sanaa?
Ovatko perinteet ja Tanach ristiriidassa keskenään?
Tämä auttaa israelilaisia huomaamaan,
että perinteet ovat heille tärkeämpiä kuin Jumalan Sana.
Ne todellakin yleensä ovat tärkeämpiä.
Uskotko tuomiopäivään ja kuolleitten ylösnousemukseen?
Mikä mielestäsi erottaa sinut Jumalasta?
Voitte kuvitella, mitä sanomme heidän vastauksiinsa.
Miten synnit voi saada anteeksi -
Mooseksen lain ja profeettojen mukaan?
Miksi olette valittu kansa? Uskotko, että Jumala välittää sinusta?
Oliko Jeshua Nasaretilaisen tarkoitus tuoda uusi uskonto maailmaan?
Ajatelkaa näitä kysymyksiä!
Jokainen näistä avaa upean mahdollisuuden kertoa totuutta -
kansalle, joka ei tunne totuutta Jeshuasta.
Mikä on uskonnon ja todellisen uskon ero?
Hyviä kysymyksiä.
Opetamme heitä kysymään oikeita kysymyksiä.
Kun tulin Israeliin,
tämä todellisuus järkytti minua.
Saksassa ajattelin, että tämähän on Raamatun kansa.
Luulin, että kaikki täällä tuntisi Jumalan Sanan.
Monet eivät kuitenkaan tunne sitä.
Yksi tärkeimpiä tehtäviämme on tarttua heitä kädestä -
ja viedä heidät Jumalan Sanan lupausten ja profetioiden äärelle.
He eivät tunne niitä.
Miten he voisivat tuntea, jos kukaan ei kerro niistä heille?
Pitäisikö heidät jättää tietämättömyyteensä -
vai herättää heidät siitä?
Kiitos Jumalalle Jeffistä, joka herätti minut raamatulliseen juutalaisuuteen -
rabbiinisesta juutalaisuudesta.
Luen lopuksi Valitusvirsistä Jumalan sydämen huudon.
Val. 2:13: "...mihin vertaisin sinua, tytär Jerusalem?
Minkä asettaisin rinnallesi lohdut- taakseni sinua, neitsyt, tytär Siion?
Sillä suuri niinkuin meri on sinun sortumisesi; kuka voi sinut parantaa?
Profeettasi ovat sinulle nähneet petollisia, äiteliä näkyjä.
Eivät he ole paljastaneet sinun syntiäsi,
niin että olisivat kääntäneet sinun kohtalosi..."
Vielä tänäänkin väärät näyt ja rabbiiniset opetukset -
etäännyttävät Israelia parantumisesta ja Jeshuan evankeliumista.
Tarvitsemme teitä!
Tulkaa mukaan Trumpet of Salvationin työhön!
Kiitos Jumalalle teistä! Olkaa lujia ja rohkeita Herran voimassa ja armossa.
Täältä Tel Avivista, Israelista, siunausta ja shalom!
Olemme olleet täällä Israelissa -
yli 30 vuotta.
Kaduilla -
tuomassa ilosanomaa Jeesuksesta -
hinnasta välittämättä.
Lähetyssaarnaajia! Häipykää!
Ettekö häpeä?
Jos tulette takaisin, lyömme niin että veri lentää!
Rukouksenne ja tukenne -
auttavat meitä viemään pelastuksen sanomaa -
Hänen rakkaalle kansalleen.
Te teette tämän mahdolliseksi.
Tule mukaan Trumpet of Salvationin perheeseen!
Soita ruudussa näkyvään numeroon.
Suomennos: Hannele Tainio